เหยินน้อย “โรนัลดินโญ” อดีตพ่อมดลูกหนังบราซิล ป่วย “โควิด” ไม่แสดงอาการ
เหยินน้อย “โรนัลดินโญ” อดีตพ่อมดลูกหนังบราซิล ป่วย “โควิด” ไม่แสดงอาการ เจ้าตัวยันสบายดี
เหยินน้อย “โรนัลดินโญ” อดีตพ่อมดลูกหนังบราซิล ป่วย “โควิด” ไม่แสดงอาการ เจ้าตัวยันสบายดี
26 ต.ค. 2563

สำนักข่าวซินหัว รายงานว่า โรนัลดินโญ อดีตสุดยอดนักเตะชื่อดังของบราซิลและทีมบาร์เซโลนา ออกมาย้ำความมั่นใจให้กับแฟนๆ ว่าเขายังคงสบายดี แม้จะมีผลทดสอบโรคติดเชื้อไวรัสโคโรนาสายพันธุ์ใหม่ (โควิด-19) เป็นบวก
โรนัลดินโญ ในวัย 40 ปี ได้รับการวินิจฉัยว่าติดเชื้อไวรัสฯ หลังรับการทดสอบตามปกติที่เมืองเบโลโอรีซอนชีทางตะวันออกเฉียงใต้ของบราซิล ซึ่งเขามีกำหนดการเข้าร่วมงานประชาสัมพันธ์งานหนึ่ง
“ผมเข้ารับการทดสอบและผลตรวจโควิด-19 ออกมาเป็นบวก ผมยังสบายดีและไม่มีอาการอะไรจนถึงตอนนี้ ผมขอมอบกอดให้ทุกคน หวังว่าทุกอย่างจะผ่านไปด้วยดี” โรนัลดินโญกล่าวในวิดีโอบนอินสตาแกรมที่โพสต์เมื่อวันอาทิตย์ที่ผ่านมา (25 ต.ค.63)
โรนัลดินโญไม่ค่อยปรากฏเป็นข่าวมากนักหลังถูกปล่อยตัวจากเรือนจำในปารากวัยเมื่อเดือนสิงหาคม โดยโรนัลดินโญกับโรแบร์โต อัสซิส ผู้เป็นพี่ชาย ถูกคุมขังนานเกือบ 6 เดือน ฐานใช้หนังสือเดินทางปลอมเดินทางเข้าประเทศ
โรนัลดินโญออกจากวงการฟุตบอลในปี 2018 หลังจากเคยเข้าร่วมทีมสโมสรเกรมิโอ, ปารีแซ็ง-แฌร์แม็ง, บาร์เซโลนา, มิลาน และอัตเลติโก มิไนโร่ รวมถึงสโมสรอื่นๆ โดยเขาร่วมพาทีมบลาซิลคว้าแชมป์ฟุตบอลโลก 2002 และยังได้รับการโหวตให้เป็นนักเตะยอดเยี่ยมแห่งปีของฟีฟ่าถึง 2 ครั้ง